CELEX: 62017CN0588
Language: et
Date: 2017-10-09 00:00:00
Title: Kohtuasi C-588/17 P: Hispaania Kuningriigi 9. oktoobril 2017 esitatud apellatsioonkaebus Üldkohtu (kuues koda) 20. juuli 2017. aasta otsuse peale kohtuasjas T-143/15: Hispaania Kuningriik versus Euroopa Komisjon

8.1.2018   
            
            
               ET
            
            
               Euroopa Liidu Teataja
            
            
               C 5/21
            
         Hispaania Kuningriigi 9. oktoobril 2017 esitatud apellatsioonkaebus Üldkohtu (kuues koda) 20. juuli 2017. aasta otsuse peale kohtuasjas T-143/15: Hispaania Kuningriik versus Euroopa Komisjon
   (Kohtuasi C-588/17 P)
   (2018/C 005/29)
   Kohtumenetluse keel: hispaania
   
      Pooled
   
   
      Apellant: Hispaania Kuningriik (esindaja: M. J. García-Valdecasas Dorrego)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Rahuldada käesolev apellatsioonkaebus ja tühistada osaliselt Üldkohtu 20. juuli 2017. aasta kohtuotsus T-143/15, Hispaania Kuningriik vs. Euroopa Komisjon (ECLI:EU:T:2017:534), osas, milles see puudutab Hispaania Kuningriigile määratud finantskorrektsiooni, mille kohaselt Euroopa Liidu rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) (ELT 2015, L 16, lk 33), mis vastavad ebasoodsatele looduslikele tingimustele ja keskkonnameetmetele Castilla-Leóni autonoomse piirkonna maaelu arengu programmis, selles osas, milles viidatakse summale, mis vastab osale abist looduslikult rasketes piirkondades ja mis ulatub summani 1 793 798,22 eurot.
               
            
         
               —
            
            
               Teha uus otsus, milles tühistatakse komisjoni 16.jaanuari 2015.aasta rakendusotsus, mis puudutab Hispaania Kuningriigile määratud finantskorrektsiooni, mille kohaselt Euroopa Liidu rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) (ELT 2015, L 16, lk 33), mis vastavad ebasoodsatele looduslikele tingimustele ja keskkonnameetmetele Castilla-Leóni autonoomse piirkonna maaelu arengu programmis, selles osas, milles viidatakse summale, mis vastab osale abist looduslikult rasketes piirkondades ja mis ulatub summani 1 793 798,22 eurot.
               
            
         
      Väited ja peamised argumendid
   
   
               1.
            
            
               
                  Asjaolude ilmne moonutamine
               
               Esineb asjaolude ilmne moonutamine, kuna i) nii nagu Hispaania Kuningriik märkis oma hagis ja seda ka tõendas, jõuti lepitusorganis kokkuleppele, mis alusel finantskorrektsiooni kohaldada, ii) ja kuna Hispaania Kuningriik oli tõendanud, kuidas söödamaad, kus ei ole loomi, võib lugeda vaidlusaluste meetmete kohaldamisalasse, ja seetõttu võivad komisjoni kehtestatud meetmed neid mõjutada.
            
         
               2.
            
            
               
                  Õigusnormi rikkumine seoses sellega, mis väärtusega on lepitusorgani kokkulepped, mis näitab hea halduse ja lojaalse koostöö põhimõtete ilmset rikkumist
               
               Üldkohus on oma põhjenduses õigusnormi rikkunud, kuna ta eirab lepitusorganis komisjoni ja liikmesriigi vahel sõlmitud kokkuleppe väärtust ja tõhusust. Täiendavalt on Üldkohus rikkunud hea halduse ja lojaalse koostöö põhimõtet, kuna ta andis oma arutluskäigus õiguse haldusorganile eirata ühepoolselt ja ilma mingi selgituseta kokkuleppeid, mille ta on mõne liikmesriigiga sõlminud lepitusmenetluse raames, mis on seaduslikult loodud just nimelt eesmärgiga võimaldada komisjonil ja liikmesriikidel kokkuleppele jõuda.
            
         
               3.
            
            
               
                  Õigusnormi rikkumine, kuna vaidlustatud otsuses puudub põhjendus
               
               Üldkohus ei ole võtnud seisukohta apellatsioonkaebuse punkti III.2.3 kohta, mille kohaselt on rikutud määruse nr 1290/2005 (1) artikli 31 lõiget 2 ja proportsionaalsuse põhimõtet, kuna alus, mille komisjon võttis finantskorrektsiooni kohaldamiseks arvesse, hõlmas abisaajaid ebasoodsate looduslike tingimustega piirkondades, milles ei olnud söödamaid.
            
         
               4.
            
            
               
                  Õigusnormi rikkumine määruse nr 1290/2005 artikli 31 lõike 2 ulatusega seoses ja kohtulikus kontrollis proportsionaalsuse põhimõtte üle ning korrakohase õigusemõistmise põhimõtte rikkumine
               
               Üldkohus ei viinud läbi kohtulikku kontrolli, mida ta peab teostama vastavalt määruse artikli 31 lõikele 2 ja proportsionaalsuse põhimõttele, mille kohaselt tuleb kindlaks määrata, kas riik on täitnud või rikkunud tal lasuvat kohustust tõendada, et komisjon on teinud vea rikkumise finantstagajärgedega seoses. Samuti ei kontrollinud Üldkohus Hispaania Kuningriigi esitatud andmeid, mis tõendasid komisjoni viga.
               Üldkohus on oma arutluskäigus rikkunud korrakohase õigusemõistmise põhimõtet, kuna ta eirab seda, et Hispaania Kuningriik oli kindlaks määranud, mitu põllumajandusettevõtjat pidid täitma kariloomade loendamise kohustust, ja kuna ta kaldus kõrvale poolte määratletud menetluse esemest.
            
         
      (1)  Nõukogu 21. juuni 2005. aasta määrus (EÜ) nr 1290/2005 ühise põllumajanduspoliitika rahastamise kohta (DO 2005, L 209, lk 1) (kehtetu).